**Hotărârea**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În ziu-aceea grea de judecare

Natura parcă se dezlănţuia...

Că n-a fost hotărâre aşa de mare

Ca hotărârea pentru moartea Sa,

A lui Isus, El Mielul fără pată...

Când a venit l-ai Săi, dar neprimind

Iubirea Lui, dragostea cea curată

L-au condamnat! Pe cruce răstignit..

Bătrânii, cărturarii, tot soborul

S-au adunat în faţa lui Pilat,

Ca să acuze toţi Invăţătorul

Cel care răni.. mereu a vindecat!

Preoţii ce erau cei mai de seamă

Cu funii L-au legat pe Blând Isus

Şi neavând de Dumnezeu vreo teamă

Naintea lui Pilat cu toţi L-au dus!

Iar el, L-a întrebat: - "Eşti Împăratul

Iudeilor aşa precum ai spus?"

- "Da sunt! Şi vei vedea curând, din 'Naltul

Împărăţiei Slavei, pe Isus,

Ce va veni pe nori de măreţie...

Aşa cum tuturor, mereu le-am spus,

Căci Eu dau Mântuirea-n veşnicie

Şi sunt Iubirea ce nu are-apus!”

Dar preoţii, lăsându-şi a lor denii

L-au acuzat de multe şi au strigat:

- "Să moară..!", arătându-şi spre El, pumnii

Plini de furie: - "Fie condamnat...!"

Ce forfotă.. şi ce priviri haine...

Scrâşnind din dinţi cu toţi spre Dumnezeu!

- "Ah, Tatăl meu.. al Slavilor divine

O, iată! Ce fac ei cu fiul Tău!"

Când soarele se ascundea-ntre dealuri

Parcă luându-şi rămas bun.. şi-atât,

O barcă se zbătea prin grele valuri

Cum sufletul I se zbătea, tăcut...

- "Priveşte.. toţi aceştia se ridică!"

Îi spune cu asprime, iar Pilat:

- "Iar hotărârea e definitivă

Nu spui nimic? Ei toţi te-au judecat..."

Isus, privind cu-adâncă duioşie

Tăcând..! Nimic.. nimic nu a mai spus...

Ştia că pentru ei, cu bucurie,

Pe-o cruce-Si va da viaţa, blând.. supus!.

Şi hotărâre-a fost pecetluită

De-a da la moarte pe Mântuitor..

Pe cer, zbură o pasăre rănită

Privind cum moare-al lumii, Salvator!

O cărturari! Preoţi ai vremii noastre

Ce puneţi la-ndoial-a Lui Cuvânt:

Cum veţi privi spre zările albastre

Când va veni în Slavă, Domnul Sfânt?

Cum veţi privi pe Cel ce va dat viaţa

Şi-n suflet v-a pus dor de veşnicii?

Când voi Ii întristaţi şi astăzi, Faţa

Dându-i la moarte pe ai Săi copii?

Şi azi, Pilat încă se mai ridică

Să-şi spele mâinile în apa lui

Spunând că el nu are nici o frică

Şi nici vină, de moartea Domnului!

Şi azi sunt cruci cu trupuri sângerânde

Martiri ce mor de dragul lui Isus!

Noroadele, mulţimile flămânde

Mai dau şi azi la moarte.. nu-i de-ajuns,

Cât a-nghiţit pământu-nsângerarea

Şi focul... cât de mulţi nu i-a ars, el...

Dar sus în cer, ei vor primi Salvarea

Şi moştenirea cu Emanuel!

O! Sfinţi Copii ai Slavei viitoare...

Întreg pământul de s-ar răscula.

Şi preoţi şi Pilati.. în număr mare

Să ceară viaţa voastră-n Golgota,

Să nu vă temeţi! Ci cu-ncredinţare

Şi cu iubire, tot de veţi răbda,

Să ştiţi că Slava Voastră va fi mare

O, preaiubiţi copii din Golgota...

Chiar de primiţi şi cuiele şi spinii,

Şi tot amarul ce-a fost mai presus

De lume, şi de gurile haine...

Dar voi veţi fi în Slava lui Isus!